
Изх. № ……………….. / ………………………..


ДО


ОБЩИНСКИ СЪВЕТ ЗЛАТОГРАД
ИНФОРМАЦИЯ
От Мирослав Янчев – Кмет на Община Златоград

Относно: Среща-допитване сред жителите на село Старцево относно предложение за благоустрояване на гробищен парк, чрез насипване на част от него

УВАЖАЕМИ ГОСПОЖИ  И ГОСПОДА ОБЩИНСКИ СЪВЕТНИЦИ,


Във връзка с възникналия проблем, свързан с изчерпване капацитета на действащото общинско гробище в с. Старцево, местната власт проведе редица срещи, с присъствие на общински съветници от селото, представители на Мюсюлманското настоятелство и експерти от Общинска администрация Златоград, в търсене на решение на този проблем. 


На срещата, състояла се на 12.11.2018 г. в залата на Читалище „Прогрес” в с. Старцево, проведена по инициатива на Кмета на Община Златоград и Кмета на село Старцево, присъстваха и общински съветници.  


Обсъдени бяха следните имоти, за използването им за общинско гробище (ОГ):


- Горски имот, в близост до местността „Белите камъни”, който представлява държавна горска територия. Имотът е включен в Общия устройствен план на Община Златоград като терен, който може да бъде отреден за гробище. По време на обсъждането, по-голямата част от присъстващите не подкрепиха предложението, тъй като теренът е отдалечен от селото, на около 4 км. Отреждането на този терен за ОГ ще отнеме продължителен период от време. За имота има подаден сигнал от жител на селото, който твърди, че в близост до него има водоизточник, от който са водоснабдени част от съседните имоти.


- Съседен имот, собственост на физическо лице, разположен северно от действащото гробище - Към момента липсва съгласие, от страна на собственика на имота, за продажбата му. В случай, че Община Златоград придобие този имот,  е необходимо отреждането му за гробище и съгласуването с различни институции – Регионална инспекция по околната среда и водите - Смолян, Басейнова дирекция „Източнобеломорски район” Пловдив, Регионална здравна инспекция и др. При проверка в Кадастрална карта е установено, че имотът граничи с водни обекти, което може да възпрепятства преотреждането му за гробище.


- Имот, собственост на Мюсюлманското настоятелство – вакъф. – Имотът се намира в местността „Ливадие”, в съседство с дърводелски цех. Преди години имотът е бил използван за гробище. Предвид статута на имота – вакъф, същият не може да бъде предоставен на Общината, което изключва възможността той да се използва за общинско гробище. Имотът не е включен в Общия устройствен план на Община Златоград, като терен за гробища. При изразено желание, от страна на Мюсюлманското настоятелство в с. Старцево, за превръщането на имота в действащо гробище (на Мюсюлманско настоятелство), Община Златоград ще окаже съдействие в процедурите за реализирането му. Такова гробище ще бъде изключително и само на Джамийско настоятелство, което не изключва необходимостта от изграждането на общинско гробище.


- По време на срещата, състояла се на 12.11.2018 г., в Читалище „Прогрес”, бе предложен и вариант за насипване на старата част от действащото гробище (откъм бензиностанцията), при което ще се оформи терен, който може да бъде използван за нови гробни места. Този вариант бе подкрепен от общински съветнци. Имамът на селото обърна внимание, че от религиозна гледна точка насипването на стари гробове, е допустимо от исляма, когато е крайно необходимо. Така отправеното предложение за благоустрояването на действащото гробище, чрез насипването на част от него, бе подкрепено от повечето присъстващи на срещата.


На среща, проведена между Кмета на Община Златоград и Председателя на Общински съвет Златоград с представители на Мюсюлманско настоятелство с. Старцево е разискван и друг вариан, предложен от настоятелството, също за насипване на старо гробище, но тяхна собственост. Още на терена е уточнено, че този вариант не е приемлив, защото Община Златоград може да влага финансови средства само върху имот общинска собственост. 


Поради необходимостта от предприемането на спешни действия за разрешаването на проблема и в резултат на доминиращо мнение на мнозинството от хората, при проведената среща от 12.11.2018 г., от страна на Кмета на Община Златоград е поискано финансиране за благоустрояване на действащото гробище, чрез насипването на част от него. С Постановление на Министерски съвет № 315 от 19.12.2018 г. са осигурени 300 хил. лева за „Благоустрояване на гробищен парк в с. Старцево”. Същите средства могат да бъдат използвани единствено за благоустрояване на съществуващото гробище.

С цел информиране на населението на с. Старцево за предприетите действия от страна на местната власт и получаване на одобрение по предложеното решение, се инициира допитване до местното население.

Жителите на селото бяха информирани за възможността да дадат отговор на следния въпрос:


"Одобрявате ли осигуряване на нови гробни места в общинското гробище, в село Старцево, чрез насипване на част от него - старите гробища откъм бензиностанцията?".


Срещата-допитване бе проведена на 02.02.2019г. в три пункта на територията на с. Старцево, за времето от 8,00 до 19,00 часа.

Резултатите от срещата-допитване бяха обобщени от длъжностни лица, определени с моя заповед № 36 от 30.01.2019г., в сградата на Кметството в присъствието на представители на религиозните общности, медии и заинтересовани страни.


Получени са следните резултати:

	пункт за допитване
	гласували
	отговор "Да"
	Отговор "Не"
	без еднозначен отговор

	сграда на Кметство с. Старцево
	305
	188
	117
	0

	супер-маркет „Даина"
	117
	93
	23
	1

	кафе-аператив „Ориент"
	141
	111
	29
	1

	резултати
	563
	392
	169
	2

	действителни гласове и %
	561
	69,88%
	30,12%
	 


С уважение,
МИРОСЛАВ ЯНЧЕВ
Кмет на Община Златоград

Изготвил:

Инж. Елка Чаушева

Секретар на Община Златоград



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

